da en da nl ca da da da es da da da da da da da da da da da da da en de en da da en da da da da da da da da en de en it en da da da da da da da de da da da da da da da da da da da da da nl da en da da es nl da
Tidens vigtigste bands møder musikere fra verdens ældste orkester | Det Kongelige Teater
13.9.2022 13:00:00 CEST | Det Kongelige Teater
Det Kongelige Teater og Soundvenue fortsætter den populære koncertrække Crossover. Et af de seneste års stærkeste stemmer på den danske musikscene åbner ballet.
Rytmisk og klassisk musik mødes til Crossover den 21. november.
Billetterne blev revet væk på under 10 minutter, da Soundvenue og Det Kongelige Teater sidste år lancerede gratis Crossover-koncerter med Fraads, Chinah, Søn og Dopha. Nu fortsætter samarbejdet.
Sæsonens første Crossover-koncert er med Selma Judith den 21. november 2022 i Operaens foyer. Her vil Selma Judith spille omarrangerede numre fra sit debutalbum Getting Angry, Baby sammen med klassiske musikere fra Det Kongelige Kapel.
"Det giver virkelig en mulighed for at kunne dykke endnu mere ned i ens egen musik og opdage nye ting ved den, som man måske ikke før har bemærket. Der kommer noget andet kød på skelettet. Det er selvfølgelig også ret nervepirrende at skulle optræde med Det Kgl. Kapel. De er simpelthen så dygtige, og jeg ser meget op til dem, særligt da jeg jo selv spiller et klassisk instrument, harpen. Men det er nervepirrende på en god måde, og jeg er sikker på, det bliver en storladen aften," siger Selma Judith om sine forventninger til Crossover-koncerten.
Det Kongelige Kapel er verdens ældste orkester og består af over 100 musikere. Kapellet vil supplere Selma Judiths omarrangerede numre med udvalgte klassiske stykker undervejs i koncerten.
Foruden koncerten med Selma Judith den 21. november er der to Crossover-koncerter den 13. februar og 3. april 2023. Navne til disse vil blive offentliggjort i det nye år.
Om fortsættelsen af samarbejdet, der i denne sæson har endnu mere fokus på mødet mellem den rytmiske og klassiske musik, siger kapelchef Jesper Rützou Rosenkilde: "Det Kongelige Kapel fylder 575 år i næste sæson og står, som verdens ældste orkester, med en lang historie og en stærk tradition. Tradition er ikke noget uden fornyelse og tilførsel af liv, og vi tror fuldt og fast på at musikken og kunsten skal udvikles og afspejle verden omkring os. Vi tror på den røde tråd, fra Bach til Beatles – fra Strauss til Selma. Det handler alt sammen om musik, der uagtet det er skrevet i går eller er mange hundrede år gammelt, bliver skabt i nuet, lige foran os, af levende mennesker på scenen. Vi glæder os til at spille sammen med Selma og hendes fortryllende harpe."
De nye arrangementer af Selma Judiths musik står komponisten Christian Balvig for, ligesom han stod for arrangementerne til sidste års Crossover-koncerter. Han har tidligere arbejdet sammen med Copenhagen Phil om deres 60 Minutes og lavet scores til flere DR-produktioner, som ”Ulven kommer”, hvor han også lavede titelsangen sammen med When Saints Go Machine.
Billetterne til Crossover-koncerterne er gratis og kan reserveres på Det Kongelige Teaters hjemmeside kglteater.dk.
Billetter til den første Crossover-koncert frigives den 21. oktober kl. 10.
Læs mere om koncerten med Selma Judith HER.
21. november 2022 | Operaens foyer: Selma Judith
13. februar 2023 | Operaens foyer: TBA
3. april 2023 | Operaens foyer: TBA
For mere info kontakt:
Peter Grønborg, chef for Åbne Huse og Ofelia Plads, pegr@kglteater.dk, 25517986
Kristian Keller, ansvarlig for Soundvenue LIVE, kke@soundvenue.com, 50510844
crossoverDet Kongelige KapelDet Kongelige Teaterklassisk musikrytmisk musikSelma Judithsoundvenue
Emma KischPR- og pressekontakt, Andre oplevelser
Varetager gratis aktiviteter i Det Kongelige Teaters huse samt på Ofelia Plads og aktiviteter ude i landet.
Tlf:+45 22 15 91 92emki@kglteater.dk
Rytmisk og klassisk musik mødes til Crossover den 21. november.
Foto: Agnes Vera Kaufmann
Foto: Natascha Thiara Rydvald
Information om Det Kongelige Teater
33 69 69 33http://kglteater.dk/
Følg pressemeddelelser fra Det Kongelige Teater
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Det Kongelige Teater
Gæstespillet Den lille prins forlænget med ekstra spilledatoer22.9.2022 11:14:16 CEST | Pressemeddelelse
Det tidløse eventyr fortalt i ord og toner af prisvindende Trio con Brio Copenhagen og skuespiller Søren Sætter-Lassen.
Balletsuccesen om Karen Blixens forunderlige liv er tilbage15.9.2022 14:00:00 CEST | Pressemeddelelse
Karen Blixen levede et ordrigt liv som ingen andre. Nu danser Den Kongelige Ballet hendes historie uden at bruge ét eneste ord. Koreograf og solodanser Gregory Dean genopsætter sin populære ballet, Blixen, der som noget helt nyt kan opleves på Operaens Store Scene.
Holberg på Tinder på Det Kongelige Teater15.9.2022 10:55:56 CEST | Pressemeddelelse
Det Kongelige Skuespil markerer 300året for dansk teater med en hæsblæsende, fysisk iscenesættelse af Ludvig Holbergs DEN VÆGELSINDEDE
REMINDER: invitation til pressemøde om Det Kongelige Teaters RAGNAROK15.9.2022 04:00:00 CEST | Pressemeddelelse
Kim Fupz Aakeson fletter flere af den nordiske mytologis mest kendte myter sammen i en humoristisk og tankevækkende fortælling, der rammer Ulvedalene i Dyrehaven som kæmpeteater i sommeren 2023
Morten Kirkskov fortsætter som skuespilchef14.9.2022 12:00:00 CEST | Pressemeddelelse
En enig bestyrelse på Det Kongelige Teater har valgt at forlænge Morten Kirkskovs kontrakt
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022